 Mudane Guddoomiye mudanayaal iyo marwooyin, guddiga arrimaha bulshada iyo xubnihii lagu kordhiyay waxay daraasaad iyo lafagur ku sameeyeen xeerkii guddiga tacliinta sare ee goluhu u xilsaaray, waxaanan halkan idiinku soo gudbineynaa talo soo jeedin ku aaddan, wixii aan u aragnay in lagu kordhiyo, laga saaro ama wax laga bedelo, waana sidan hoos ku qoran: qodobka 4aad, Yegleelidda guddiga tacliinta sare, waxey u qoreen qodobka 4aad faqraddiisa 2aad ee b, iney qaadato, iney soo gadato ama keensato, haysato, iibsato, ama wareejiso hanti guurto ah ama ma goorto ah, si waafaqsan dastuur iyo qawaaniinta kale ee dalka, haddii hantidaasi tahay mid dowladeed ama mid wadaag ah. 